koffiegroep | DinkJeug 124172615
10th November 2017 dinkjeugTIENERBEDIENINGkoffiegroep, tieners, tienersbediening, verhoudings
Gereelde, deurlopende groter groepsbyeenkomste waarin die fokus op verhoudingsbou en geloofsgroei is.
Reël 'events', uitstappies of saam-eet geleenthede waar daar intensioneel verhoudingsbou met 'peers' (ook buite jou vriendekring) bevorder word. Dit sluit die immer gewilde 'deurnag' of 'saal-slaap', 10-PIN bowling, ysskaats, pizza-aande in.
Alhoewel kinders se programme deesdae vol is, is 'n jeuggroep wat mekaar gereeld sien (al is dit nie elke week nie) 'n ruimte waar kinders kan groei en 'n geestelike pad saam met mekaar stap.
'n Kategese klassie – waar kinders/tieners met mekaar (en nie net die kategeet nie) gesels oor die lewe en oor geloof – is 'n ruimte waar kinders dieper konneksies met mekaar kan maak.
Tydens kampe word kinders/tieners begelei om dieper te deel en mekaar geestelik te versorg. Kinders kry geleentheid om vir mekaar te bid, Bybeltekste met mekaar te deel, mekaar te bemoedig.
Jou jeuglokaal is 'n ruimte waar kinders/tieners informeel kan kuier.
Wanneer jy geleenthede skep waar kinders/tieners saam aan 'n projek of uitreik deelneem, skep jy ook indirek geleenthede waar verhoudings gebou kan word.
Dink aan aksies soos 'n 'karwas vir sendelinge' of 'n blikskud vir 'n uitreik of die verf van die plaaslike crèche.